**ΒΡΑΒΕΥΣΗ ΤΗΣ ΦΙΛΟΞΕΝΟΥΜΕΝΗΣ ΜΕΞΙΚΑΝΑΣ ΜΑΘΗΤΡΙΑΣ**

**ΠΟΥ ΠΡΩΤΕΥΣΕ ΣΤΟΝ ΔΙΑΓΩΝΙΣΜΟ ΤΩΝ ΑΡΧΑΙΩΝ ΕΛΛΗΝΙΚΩΝ**

Σε εγκάρδια και φιλική ατμόσφαιρα πραγματοποιήθηκε στις 24 Ιουνίου 2014, η βράβευση της Μεξικάνας μαθήτριας ***Ana Cristina Ramirez Dominguez***στην βιβλιοθήκη «ΓΕΩΡΓΙΟΣ ΔΟΛΙΑΝΙΤΗΣ», του μέλους του ΟΔΕΓ, κου Γεωργίου Δολιανίτη, ο οποίος διαθέτει την μεγαλύτερη ιδιωτική βιβλιοθήκη στην Ελλάδα.

Στην τελετή απομονής παρευρέθησαν μεταξύ άλλων ο Πρέσβυς του Μεξικού στην Ελλάδα, κος ***Tarcisio Navarrete Montes de Oca***, η Διοικητική Ακόλουθος της Πρεσβείας του Μεξικού στην Ελλάδα, κα ***Rosa Maria Betancourt Moreno***, ο Ακαδημαϊκός, κος ***Αντώνιος Κουνάδης***, ο Πρόεδρος της Ελληνικής Γλωσσικής Κληρονομιάς, κος ***Βασίλειος Φίλιας***, ο Πρόεδρος του Οργανισμού για την Διάδοση της Ελληνικής Γλώσσας***,***κος ***Βασίλειος Σηφακάκης*** και πολλοί άλλοι επίσημοι.

Λόγω της ενασχόλησης του με το Ολυμπιακό Κίνημα και έχοντας την μεγαλύτερη συλλογή ολυμπιακών αντικειμένων, ο κος Δολιανίτης προσέφερε στην πρωτεύσασα μαθήτρια αντίγραφο του μεταλλείου του νικητή των πρώτων Ολυμπιακών Αγώνων του 1896 και στην καθηγήτριά της,***Sara Morales Flores***, δόθηκε αντίγραφο του αναμνηστικού μεταλλείου των πρώτων Ολυμπιακών Αγώνων.

Επίσης, ο Πρόεδρος της Ελληνικής Γλωσσικής Κληρονομιάς, κος ***Βασίλειος Φίλιας***προσέφερε στην μαθήτριατην «Διονυσίου Θρακός Γραμματική Τέχνη : Εισαγωγή» και ο Γεν. Γραμματέας του Οργανισμού για την Διάδοση της Ελληνικής Γλώσσας, κος***Γεώργιος Παυλάκος*** αναμνηστικό δίπλωμα σε περγαμηνή για την συμμετοχή της στον διαγωνισμό.

Η φιλοξενία του κου Δολιανίτη περιλαμβάνει και την επίσκεψή τους στον τύμβο των Μαραθωνομάχων, στον ναό του Ποσειδώνα στο Σούνιο,στους Δελφούς, στην Ακρόπολη κ.λπ.

**Γιὰ περισσότερες πληροφορίες καὶ φωτογραφίες ἐπισκεφθεῖτε τὸν παρακάτω σύνδεσμο :**[**http://www.odeg.gr/ta-nea-mas/220-deltion-typou-vravausis-ths-filoksenoumenis-mexikanas-mathitrias.html**](http://www.odeg.gr/ta-nea-mas/220-deltion-typou-vravausis-ths-filoksenoumenis-mexikanas-mathitrias.html)**.**